I denne artikkelen finner du informasjon om å skifte motorolje i en kjøregressklipper. For at Husqvarna-kjøregressklipperen skal fungere optimalt, må du sørge for å skifte motorolje hvert år . Det er best å gjøre dette før sesongen starter. Kontrollere motoroljenivået i en kjøregressklipper Parker produktet på et flatt underlag, og stopp motoren. Åpne motordekselet. Løsne peilepinnen, og trekk den ut. Fjern gjenværende olje fra peilepinnen. Sett peilepinnen tilbake, og trekk den til. Løsne og trekk peilepinnen ut, og les av oljenivået. Oljenivået skal være mellom merkene på peilepinnen. Hvis nivået er i nærheten av ADD -merket, må du fylle på til FULL -merket. Fyll olje gjennom hullet til peilepinnen. Fyll på oljen sakte. Trekk til peilepinnen korrekt før motoren startes igjen. Start motoren, og la den gå i ca. 30 sekunder. Stopp motoren. Vent i 30 sekunder, og utfør en ny kontroll av oljenivået. MERK: Pass på at du bruker den anbefalte motoroljen for din spesifikke kjøregressklipper. Du finner informasjon om dette i bruksanvisningen. Ikke bland sammen to forskjellige oljetyper. Skifte motorolje i en kjøregressklipper Hvis motoren er kald, må du la motoren gå i 1–2 minutter før du tapper av motoroljen. Dette gjør motoroljen varm og enklere å tappe. ADVARSEL: Ikke la motoren gå i mer enn 1–2 minutter før du tapper av motoroljen. Motoroljen blir svært varm og kan forårsake brannskader. La motoren bli avkjølt før du tapper ut motorolje. ADVARSEL: Rengjør med såpe og vann hvis du søler motorolje på deg selv. Sett en beholder under oljeavtappingspluggen. Åpne plasthetta på enden av oljeavtappingspluggen. Fest en plastslange på enden av oljeavtappingspluggen for å unngå oljesøl. Vri oljepluggen mot klokken, og trekk ut for å åpne den. Ta ut peilepinnen. La oljen renne ned i beholderen. Fest oljeavtappingspluggen. Skyv oljeavtappingspluggen inn, og vri den med urviseren for å lukke den. Fjern plastslangen, og sett hetten tilbake på oljeavtappingspluggen. Drei oljefilteret mot klokken for å fjerne det. Smør inn gummipakningen på det nye oljefilteret med ny olje. Vri oljefilteret med klokken for hånd helt til gummitetningen er på plass, og stram deretter en halv omdreining til. Fyll olje sakte gjennom hullet for peilepinnen. Bruk en olje med viskositet som svarer til temperaturområdene i bildet. ADVARSEL: Unngå å blande forskjellige oljetyper. Start motoren, og la den gå på tomgang i tre minutter. Stopp motoren, og kontroller at det ikke er lekkasje. Fyll på med olje for å kompensere for oljen som er absorbert inn i det nye oljefilteret.